  Виталий Пронин 9-тӥ-10-тӥ апреле Удмуртие вуылӥзы «Заповедный пояс. От Белой реки до Белого моря» экспедициысь адямиос. Дорамы соос тодматскизы «Нечкинский» инкуазь паркен. Паркын интыяськемын орлан-белохвостлэн музеез, со Россиын одӥг гинэ.Паркын интыяськемын орлан-белохвостлэн музеез, со Россиын одӥг гинэ. Куноосты пумитазы Вотка ёрослэн йырыз Илья Прозоров, журналистъёс, Новый каргуртысь адямиос. Экспедициен вуэм куноос веразы азьвыл ветлэмъёссы сярысь, отысь туспуктэмъёсын адӟытон радъязы. Кызьы пусйиз И. Прозоров, та экспедиция инкуазь паркъёсы лыктӥсь туристъёслэсь лыдзэс будэтыны юрттоз.Проектлэн кивалтӥсез Евгений Сыркин вераз, малы соос сюрес вылэ потоно кариськизы:- Инкуазез утён сярысь тросгес калык мед сюлмаськоз кадь потэ. Та экспедициен возьматыны тыршиськом, макем чебер но аспӧртэм милям инкуазьмы.Экспедиция Россиысь чебер интыосын тодматсконзэ кутскиз «Башкирия» инкуазь парк бордысен. 9 сюрс иськем ортчыса, 15 инкуазь паркъёсы кожаса, со сюрессэ йылпумъяны чакла Мурманск улосысь «Пасквик» паркын. Удмуртиысь экспедиция кошкиз Киров улосысь «Нургуш» парке.Та экспедицие пырисько пӧртэм удысъёсысь адямиос - инкуазез утисьёс, туристъёс, журналистъёс, фотографъёс, блогеръёс, но ваньзы соос сюлмасько котырмес утён сярысь.Вераны кулэ, таӵе ужрад 2-тӥ арзэ радъяське ни. Кылем арын 19 сюрс иськем ортчемын, калыкез тодматэмын 26 нимысьтыз утёно паркъёсын, заповедникъёсын.Таизлэн экспедицилэн ортчемез сярысь пыр-почгес тодыны луоз zap-poyas.ru сайтысь.   